බණ්ඩාරවෙල මල් වත්ත ප්‍රදේශයේ තේ වත්තක් ආශ්‍රිත වගාවිබිමක මද්දකට අසුවී මියගිය අවුරුදු දහයක පමණ පිරිමි කොළ දිවියකු රාවණා ඇල්ල වනජීවී නිලධාරීට ලැබුණු  තොරතුරක් මත අද(09) සොයාගෙන තිබෙනවා.අදාළ වගා බිමෙහි ගොවිතැන් කරන පුද්ගලයින් සතුන්ට අටවනලද මද්දකට අසුවී මෙම කොළ දිවියා මියගොස් තිබෙන්නේ.වනජීවී නිලධාරී එම ස්ථානයට යනවිටත් කොළ දිවියා මියගොස් සිට ඇති බවයි සඳහන් වන්නේ.වනජීවී නිලධාරීන් පවසන්නේ දිවියා මියගොස් ඇත්තේ තමන් එම ස්ථානයට යාමට සුළු මොහොතකට පෙර බවයි.පසු ගිය 4 දා හපුතලේ  කැලබන් වතු යායේදී තවත් සඳුන් දිවියකු මෙවැනිම මද්දකට හසුවී, පසුව මිය ගිය අතර ඒ පිළිබඳව හපුතලේ වනජී වී නිලධාරීන් මේවනවිට පරීක්ෂණ පවත්වනවා.මිට පෙර අවස්ථා කිහිපයකදීද බණ්ඩාරවෙල සහ හපුතලේ  ප්‍රදේශවල දිවියන් මදුවලට හසු වී මියගිය පුවත් වාර්තා වුණා.